《刘直夫之入道今复逢衣余饮之酒》
宋代·林泳

脱了紫霞衣，琴书欲傍谁。
焚香懒持咒，衔袖旋吟诗。
无本穷应悔，知章梦已迟。
梅寒不堪折，斗酒谩浇之。

作者简介：林泳，字太渊，自号艮斋，又号弓寮，南宋福建福清人。按《图绘宝鉴》作兴化人。希逸长子。宝祐元年（一二五三）进士。能诗，工书，善画墨竹。事迹见于《福州府志》、《宋诗纪事》、《书史会要》。